Na temelju Zakona o udrugama (NN 74/14, 70/17, 98/19), Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15, 37/21) i temeljem Godišnjeg plana natječaja Turistička zajednica Grada Crikvenice (u daljnjem tekstu: TZGC) raspisuje:

**JAVNI POZIV**

za dodjelu potpore iz programa „Podrška razvoju turističkih događanja“ na području Grada Crikvenice u 2025. godini

Crikvenica, 27. prosinca 2024.

**JAVNI POZIV****za dodjelu potpore iz programa „Podrška razvoju turističkih događanja“
na području Grada Crikvenice u 2025. godini**

**I. PREDMET JAVNOG POZIVA**

Predmet javnog poziva je dodjela bespovratnih novčanih sredstava TZGC za događanja na području Grada Crikvenice od lokalnog, regionalnog i/ili međunarodnog značaja. Prijedlozi projekata po ovom Javnom pozivu mogu se podnositi u okviru djelatnosti rada udruga/klubova/društava ili drugih pravnih i fizičkih osoba koji predstavljaju različite događaje, oblike predstavljanja i izražavanja kvalitete u području kulture i kulturne baštine, sporta, odgoja i obrazovanja, obilježavanja značajnih događaja ili datuma i sl., a koji se organiziraju u cilju zabave, informiranja te doprinose podizanju kvalitete i količini ponude na području Grada Crikvenice naročito izvan turističke sezone te stvaraju prepoznatljiv imidž Grada Crikvenice.

**II. NAMJENA POTPORE**

Iznos financijskih sredstava iz Plana i programa rada TZGC za 2025. godinu iznosi = 60.000,00 eura, a ista će se raspodijeliti prijaviteljima koji udovolje uvjetima ovog Javnog poziva. Minimalni iznos financijskih sredstava koji se može prijaviti i ugovoriti po pojedinom događanju je 130,00 eura, a maksimalni 6.630,00 eura.
Planirano je sufinancirati okvirno do 50 projekata.

Bespovratna sredstva potpore mogu se dodijeliti isključivo za organizaciju i realizaciju događanja na području Grada Crikvenice u 2025. godini i to:

* kulturnih događanja
* zabavnih događanja
* sportskih događanja
* eno – gastronomskih događanja
* povijesnih događanja
* tradicijskih / etno događanja
* umjetničkih događanja
* kongresa
* ostalih događanja koja ostvaruju ciljeve iz točke I. ovog Javnog poziva

**III. KORISNICI SREDSTAVA**

Pravo podnošenja prijava po ovom Javnom pozivu imaju pravne i fizičke osobe i to:

* trgovačka društva,
* obrti,
* udruge,
* zadruge,
* sportski savezi,
* ustanove u kulturi i druge javne ustanove,
* umjetničke organizacije.

**IV. PRIHVATLJIVOST TROŠKOVA**

TZGC Organizatoru može dodijeliti potporu do najviše 80% ukupnih troškova realizacije pojedinog događanja, a za koje TZGC ocijeni da su objektivno opravdani gledajući nužne troškove realizacije događanja.

**V. KRITERIJI ZA ODOBRAVANJE POTPORE TZGC**

Pri donošenju odluke o odabiru projekata i dodjeli sredstava uzimat će se u obzir kriteriji opisani u Uputama za prijavitelje (točka 4.3.)

**VI. DOKUMENTACIJA ZA KANDIDIRANJE**

Javni poziv i svi obrasci objavljeni su na internetskoj stranici TZGC ***www.rivieracrikvenica.com,*** a detaljna dokumentacija s pojašnjenjima opisana je u Uputama za prijavitelje (točka 3.1.)

**VII. ROK I NAČIN PODNOŠENJA PRIJAVE**

Prijavu je potrebno poslati ili dostaviti u zatvorenoj omotnici u jednom primjerku.

Na vanjskoj strani omotnice obvezno treba navesti:

* naziv i adresu prijavitelja
* naznaku "Javni poziv za potpore događanjima u 2025. godini. - ne otvarati".

Prijave se mogu dostaviti poštom ili osobno na adresu:

Turistička zajednica Grada Crikvenice, Trg Stjepana Radića 1c, 51260 Crikvenica.

 **Krajnji rok za podnošenje prijava je 31. siječnja 2025. godine** (u obzir dolaze i prijave s datumom otpreme pošte 31. siječnja 2025. godine).

**VIII. ODOBRAVANJE POTPORE, ODLUKA I OBJAVA POPISA KORISNIKA**

Formalnu valjanost pristiglih prijava utvrdit će Povjerenstvo za provedbu formalne provjere.

Sve formalno valjane prijavljene programe razmatrat će i sadržajno vrednovat Povjerenstvo za ocjenjivanje imenovano od strane Predsjednika TZGC.

Programi se vrednuju temeljem kriterija za vrednovanje programa objavljenih u Uputama za prijavitelje.

**IX. SKLAPANJE UGOVORA**

S prijaviteljima za čije se projekte donese Odluka o odobravanju financijskih sredstava sklopit će se Ugovor o financiranju manifestacije u Gradu Crikvenici za 2025. godinu.

**X. DODATNE INFORMACIJE**

Sve potrebne informacije mogu se dobiti u putem e-maila navedenog u Uputama za prijavitelje.

Predsjednica TZG Crikvenice:

Ivona Matošić Gašparović